ສະມາຊິກ ຮຽກຮ້ອງ​ໃຫ້ ສະພາ ອະນຸມັດ ​ການ​ລົງ​ໂທດ ​ຕໍ່ຣັດ​ເຊຍ
ທ່ານ Schiff ​ ​ໄດ້​ກ່າວ​ເຊັ່ນ​ນັ້ນ ແລະ​ວ່າ ບໍ່​ວ່າຈະ​ເປັນ​ຮູບ​ແບບ​ໃດ​ກໍ່ຕາມ ປະທານາທິບໍດີນີ້ ບໍ່​ຄວນ ​ທີ່​ຈະ​ຍົກ​ເລີກ ​​ການ​ລົ​ງ​ໂທດໃດໆ ຕໍ່ຣັດ​ເຊຍ ​ໄດ້​ແບບ​ບໍ່ມີ​ຂໍ້​ຜູກ​ໝັດ.
ກຸ່ມທີ່ປະກອບດ້ວຍສະມາຊິກສະພາ ຈາກທັງສອງພັກການເມືອງ ໄດ້ສະເໜີກົດໝາຍ ໃນວັນພຸດວານນີ້ ທີ່ຈະກີດກັນລັດຖະບານຂອງທ່ານ Trump ບໍ່ໃຫ້ຍົກເລີກການລົງ ໂທດຕໍ່ຣັດເຊຍ ໂດຍປາດສະຈາກການອະນຸມັດຂອງລັດຖະສະພາ ຊຶ່ງນັ້ນແມ່ນຄຳຖະແຫຼງຕໍ່ພວກນັກຂ່າວ ຂອງທ່ານ Adam Schiff ສະມາຊິກຄົນສຳຄັນຂອງຄະນະກຳມະການສືບລັບສະພາຕ່ຳ ໃນກອງປະຊຸມຖະແຫຼງຂ່າວ ກ່ຽວກັບການນຳສະເໜີຮ່າງກົດໝາຍທີ່ວ່ານີ້ ທ່ານ Schiff ແມ່ນໄດ້ອ້າງອີງເຖິງ ທີ່ປຶກສາດ້ານຄວາມປອດໄພແຫ່ງຊາດ ທ່ານ Michael Flynn ຜູ້ຊຶ່ງໄດ້ລາອອກຈາກຕຳແໜ່ງ ໃນວັນຈັນຜ່ານມານີ້ ພາຍໃຕ້ຄວາມ ກົດດັນ ຫຼັງຈາກທີ່ຂ່າວນອງນັນທີ່ວ່ານີ້ ໄດ້ມີການເປີດເຜີຍໃຫ້ສາທາລະນະຊົນຮູ້ແລ້ວ ນັ້ນ ທີ່ວ່າ ທ່ານ Flynn ໄດ້ພົວພັນກັບເອກອັກຄະລັດຖະທູດຣັດເຊຍປະຈຳສະຫະລັດ ກ່ອນໜ້າການສາບານຕົວເຂົ້າຮັບຕຳແໜ່ງຂອງທ່ານ Trump ໃນເດືອນແລ້ວນີ້ ຊຶ່ງທ່ານ Schiff  ໄດ້ກ່າວເຊັ່ນນັ້ນ ແລະວ່າ ທ່ານ Schiff ໄດ້ກ່າວວ່າ ທ່ານຈະພົບປະກັບປະທານຄະນະກຳມະການສືບລັບ ທ່ານ Devin Nunes ໃນແລງວັນພຸດວານນີ້ ເພື່ອສົນທະນາຫາລື ໃນການສືບສວນ ກ່ຽວກັບ ກໍລະ ນີຂອງທ່ານນາຍພົນ Flynn ທີ່ພົວພັນກັບຣັດເຊຍ ຊຶ່ງເປັນພາກສ່ວນນຶ່ງຂອງການ ສືບສວນໂດຍລວມໃນການແຊກແຊງເຂົ້າໃນການເລືອກຕັ້ງປະທານາທິບໍດີ ຂອງຣັດເຊັຍ ທ່ານ Nunes ໄດ້ບອກກັບພວກນັກຂ່າວໃນວັນອັງຄານຜ່ານມານີ້ ວ່າ ທ່ານສົນໃຈ ໃນການສືບສວນ ກ່ຽວກັບຂໍ້ມູນຕ່າງໆ ໃນການສົນທະນາທາງໂທລະສັບ ຂອງທ່ານ Flynnໄດ້ຮົ່ວໄຫຼຕໍ່ສື່ມວນຊົນ ແຕ່ບໍ່ແມ່ນກ່ຽວກັບການພົວພັນຂອງທ່ານກັບຣັດເຊຍ ຫົວໜ້າຂອງຄະນະກຳມະການກວດກາ ແລະຄະນະກຳມະການຍຸຕິທຳຂອງສະພາຕ່ຳ ຍັງຕ້ອງການທີ່ຈະໃຫ້ກະຊວງຍຸຕິທຳ ເພັ່ງເລັງໃສ່ການສືບສວນໃນການຮົ່ວໄຫຼນີ້ ຊຶ່ງທ່ານ Schiff ໄດ້ກ່າວ ເຊັ່ນນັ້ນ ທ່ານ Steny Hoyer ສະມາຊິກສຽງສ່ວນນ້ອຍຂອງສະພາຕ່ຳ ພັກ Democrat ໄດ້ກ່າວ ວ່າທ່ານເຊື່ອວ່າ ມີການສະໜັບສະໜຸນຈາກທັງສອງພັກການເມືອງຢ່າງພຽງພໍ ທີ່ຈະຮັບ ຜ່ານຮ່າງກົດໝາຍການລົງໂທດ ດ້ວຍການຄ້ຳປະກັນວ່າ ບໍ່ສາມາດໃຊ້ສິດ ຢັບຢັ້ງໄດ້ນັ້ນ